ᱥᱤᱣᱩᱞ

ᱥᱤᱣᱩᱞ (ᱠᱳᱨᱤᱭᱟᱱ ᱺ 서울; ) ᱮᱛᱚᱢᱼᱥᱟᱢᱟᱝ ᱮᱥᱤᱭᱟ ᱨᱮᱱᱟᱜ ᱫᱤᱥᱚᱢ ᱠᱚᱧᱮ ᱠᱳᱨᱤᱭᱟ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱢᱮᱴᱨᱚᱯᱚᱞᱤᱴᱚᱱ ᱮᱨᱤᱭᱟ ᱠᱟᱱᱟ᱾ ᱱᱚᱣᱟ ᱱᱟᱜᱟᱨ ᱫᱚ ᱫᱤᱥᱚᱢ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱥᱮᱫ ᱦᱟᱱ ᱜᱟᱰᱟ ᱟᱨᱮᱨᱮ ᱢᱮᱱᱟᱜᱼᱟ᱾ ᱱᱟᱜᱟᱨ ᱛᱟᱞᱢᱟ ᱠᱷᱚᱱ ᱖᱐ ᱠᱤᱞᱳᱢᱤᱴᱟᱨ ᱯᱟᱪᱮ ᱥᱮᱫ‌ ᱥᱟᱥᱟᱝ ᱫᱚᱨᱭᱟ ᱟᱨ ᱮᱛᱚᱢ ᱥᱮᱫ ᱔᱐ ᱠᱤᱞᱳᱢᱤᱴᱟᱨ ᱥᱟᱹᱜᱤᱱ ᱨᱮ ᱮᱛᱚᱢ ᱠᱳᱨᱤᱭᱟ ᱵᱚᱰᱟᱨ ᱢᱮᱱᱟᱜᱼᱟ᱾ ᱥᱤᱣᱩᱞ ᱱᱟᱜᱟᱨ ᱠᱚᱧᱮ ᱠᱳᱨᱤᱭᱟ ᱨᱮᱱᱟᱜ ᱞᱟᱠᱪᱟᱨ, ᱵᱮᱯᱟᱨ, ᱠᱟᱹᱣᱰᱤᱟᱹᱨᱤ, ᱨᱟᱡᱽᱟᱹᱨᱤ, ᱥᱤᱞᱯᱚ ᱟᱨ ᱥᱟᱥᱚᱱᱤᱭᱟᱹ ᱛᱟᱞᱢᱟ ᱠᱟᱱᱟ᱾ ᱖᱐᱕,᱒᱕ ᱠᱤᱢᱤ² (᱒᱓᱓.᱖᱙ sq ᱢᱟᱭᱤᱞ) ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ ᱱᱚᱣᱟ ᱱᱟᱜᱟᱨ ᱨᱮ ᱧᱤᱛ ᱙.᱗ ᱢᱤᱞᱤᱭᱚᱱ ᱦᱚᱲ ᱢᱮᱱᱟᱜ ᱠᱚᱣᱟ᱾

ᱧᱩᱛᱩᱢ
ᱱᱚᱣᱟ ᱱᱟᱜᱟᱨ ᱨᱮᱱᱟᱜ ᱞᱟᱦᱟᱛᱮ ᱟᱭᱢᱟ ᱧᱩᱛᱩᱢ ᱛᱟᱦᱮᱠᱟᱱᱟ᱾ ᱡᱮᱪᱞᱮᱠᱟ ᱺ ᱣᱤᱨᱭᱮᱥᱚᱝ (ᱠᱳᱨᱤᱭᱟᱱᱺ 위례성; ᱦᱟᱱᱡᱟᱺ 慰禮城, ᱵᱟᱭᱮᱠᱡᱮ ᱨᱟᱡᱽ ᱚᱠᱛᱚ ᱨᱮ), ᱦᱟᱱᱭᱟᱝ (한양; 漢陽, ᱜᱚᱨᱭᱟᱳ ᱚᱠᱛᱚ ᱨᱮ), ᱦᱟᱱᱥᱮᱭᱚᱝ (한성; 漢城, ᱡᱚᱥᱮᱭᱚᱱ ᱚᱠᱛᱚ ᱨᱮ) ᱠᱮᱭᱡᱳ (경성; 京城, ᱡᱟᱯᱟᱱ ᱫᱚᱠᱷᱚᱞ ᱚᱠᱛᱚ ᱨᱮ) ᱮᱢᱟᱱ᱾

ᱡᱟᱯᱟᱱ ᱠᱳᱨᱤᱭᱟ ᱫᱚᱠᱷᱚᱞ ᱚᱠᱛᱚ ᱨᱮ ᱦᱟᱱᱥᱮᱭᱚᱝ (한성; 漢城) ᱨᱮᱱᱟᱜ ᱧᱩᱛᱩᱢ ᱵᱚᱫᱚᱞ ᱠᱟᱛᱮᱡᱽ ᱠᱮᱭᱡᱳ (경성; 京城) ᱠᱚ ᱫᱚᱦᱚ ᱞᱮᱫᱟ, ᱦᱟᱱᱡᱟ '漢' ᱥᱟᱞᱟᱜ ᱠᱚᱱᱯᱷᱤᱭᱩᱥ (confusion) ᱵᱟᱝ ᱦᱩᱭᱩᱜ ᱠᱷᱟᱹᱛᱤᱨ᱾ (ᱢᱟᱬᱮ ᱠᱳᱨᱤᱭᱟᱱ ᱟᱹᱲᱟᱹ ᱦᱟᱱ (한) ᱢᱮᱱᱮᱫ ᱫᱚ "ᱢᱟᱨᱟᱝ") ᱡᱟᱯᱟᱱᱤ ᱯᱟᱹᱨᱥᱤ ᱛᱮ ᱱᱚᱣᱟ ᱨᱮᱱᱟᱜ ᱟᱨᱦᱚ ᱮᱴᱟᱜ ᱢᱮᱱᱮᱫ ᱫᱚ ᱪᱤᱱ ᱨᱮᱱᱟᱜ ᱦᱟᱱ ᱨᱟᱡᱽ ᱨᱮᱱ ᱦᱟᱱ ᱦᱚᱲ᱾ 

ᱫᱚᱥᱟᱨ ᱡᱮᱜᱮᱛ ᱞᱟᱹᱰᱦᱟᱹᱭ ᱟᱨ ᱠᱳᱨᱤᱭᱟᱱ ᱵᱤᱯᱞᱚᱵ ᱛᱟᱭᱚᱢ ᱱᱟᱜᱟᱨ ᱨᱮᱱᱟᱜ ᱧᱩᱛᱩᱢ ᱱᱮᱛᱟᱨᱟᱜ ᱥᱤᱣᱩᱞ ᱧᱩᱛᱩᱢ ᱫᱚᱦᱚ ᱦᱩᱭ ᱮᱱᱟ, ᱠᱳᱨᱤᱭᱟᱱ ᱛᱮ ᱱᱚᱣᱟ ᱨᱮᱱᱟᱜ ᱢᱮᱱᱮᱫ "ᱨᱟᱡᱽᱜᱟᱲ ᱱᱟᱜᱟᱨ"᱾

ᱱᱟᱜᱟᱢ
ᱦᱟᱱ ᱜᱟᱰᱟ ᱟᱨᱮ ᱡᱟᱦᱟ ᱨᱮ ᱥᱤᱣᱩᱞ ᱱᱟᱜᱟᱨ ᱢᱮᱱᱟᱜᱼᱟ ᱱᱚᱰᱮ ᱥᱮᱫᱟᱭ ᱔᱐᱐᱐ BC ᱠᱷᱚᱱ ᱦᱚᱲ ᱠᱚ ᱛᱟᱦᱮᱱ ᱠᱟᱱᱟ᱾

ᱚᱛᱱᱚᱜ

ᱥᱤᱣᱩᱞ ᱠᱳᱨᱤᱭᱟ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱥᱮᱫ ᱦᱟᱱ ᱜᱟᱰᱟ ᱟᱨᱮ ᱨᱮ ᱢᱮᱱᱟᱜᱼᱟ ᱟᱨ ᱱᱚᱣᱟ ᱫᱚ ᱖᱐᱕.᱒᱕ ᱠᱤᱢᱤ² (᱒᱓᱓.᱖᱙ sq ᱢᱟᱭᱤᱞ) ᱨᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾ ᱱᱚᱣᱟ ᱦᱟᱱ ᱜᱟᱰᱟ ᱱᱟᱜᱟᱢ ᱠᱷᱚᱱ ᱜᱮ ᱵᱮᱯᱟᱨᱼᱵᱟᱱᱤᱡᱽ ᱨᱮᱱᱟᱜ ᱰᱟᱦᱟᱨ ᱞᱮᱠᱟᱛᱮ ᱵᱮᱵᱦᱟᱨᱚᱜ ᱠᱟᱱ ᱛᱟᱦᱮᱱᱟ᱾ 

ᱦᱚᱭ ᱦᱤᱥᱤᱫ

ᱥᱚᱨᱠᱟᱨ
ᱥᱟᱥᱚᱱᱤᱭᱟᱹ ᱴᱚᱴᱷᱟ

ᱥᱤᱣᱩᱞ ᱒᱕ ᱜᱚᱴᱟᱱ ᱜᱩ (ᱠᱳᱨᱤᱭᱟᱱᱺ 구; ᱦᱟᱱᱡᱟᱺ 區) (ᱦᱚᱱᱚᱛ) ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ᱾

ᱰᱮᱢᱚᱜᱽᱨᱟᱯᱷᱤ
᱒᱐᱑᱑ ᱥᱮᱨᱢᱟ ᱢᱩᱪᱟᱹᱫ ᱨᱮ ᱠᱳᱨᱤᱭᱟ ᱨᱮᱱᱟᱜ ᱱᱚᱣᱟ ᱱᱟᱜᱟᱨ ᱨᱮ ᱑᱐.᱒᱙ ᱢᱤᱞᱤᱭᱚᱱ ᱦᱚᱱ ᱢᱮᱱᱟᱜ ᱠᱚᱣᱟ᱾ ᱱᱚᱣᱟ ᱫᱚ ᱒᱐᱑᱐ ᱥᱮᱨᱢᱟ ᱦᱚᱲᱮᱞ ᱠᱷᱚᱱ ᱐.᱒᱔% ᱠᱚᱢ ᱜᱮᱭᱟ᱾ ᱥᱤᱣᱩᱞ ᱨᱮᱱᱟᱜ ᱦᱚᱲᱮᱞ ᱑᱙᱙᱐ ᱥᱮᱨᱢᱟ ᱠᱷᱚᱱ ᱜᱮ ᱠᱚᱢᱚᱜ ᱠᱟᱱᱟ᱾ 

᱒᱐᱑᱖ ᱥᱮᱨᱢᱟ ᱨᱮ ᱱᱚᱣᱟ ᱱᱟᱜᱟᱨ ᱨᱮ ᱔᱐᱔,᱐᱓᱗ ᱜᱟᱱ ᱵᱟᱨᱦᱮ ᱫᱤᱥᱚᱢ ᱨᱮᱱ ᱦᱚᱲ ᱠᱚ ᱛᱟᱦᱮᱱ ᱠᱟᱱᱟ ᱱᱚᱣᱟ ᱫᱚ ᱜᱚᱴᱟ ᱠᱚᱧᱮ ᱠᱳᱨᱤᱭᱟ ᱨᱮᱱ ᱵᱚᱨᱦᱮ ᱫᱤᱥᱚᱢ ᱦᱚᱲᱮᱞ ᱨᱮᱱᱟᱜ ᱒᱒.᱙% ᱠᱟᱱᱟ᱾

ᱫᱷᱚᱨᱚᱢ
ᱥᱤᱣᱩᱞ ᱨᱮ ᱠᱷᱨᱤᱥᱴᱟᱱ ᱟᱨ ᱵᱷᱩᱫᱫᱷᱚ ᱫᱷᱚᱨᱚᱢ ᱜᱮ ᱢᱟᱨᱟᱝ ᱨᱮ ᱢᱮᱱᱟᱜᱼᱟ᱾ ᱟᱨ ᱮᱴᱟᱜ ᱫᱷᱚᱨᱚᱢ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱤᱥᱞᱟᱢ ᱟᱨ ᱠᱚᱱᱯᱷᱤᱭᱩᱥ ᱫᱷᱚᱨᱚᱢ᱾

ᱠᱟᱹᱣᱰᱤᱟᱹᱨᱤ
ᱞᱟᱠᱪᱟᱨ
ᱦᱮᱡᱽᱥᱮᱱ
ᱥᱮᱪᱮᱫ
ᱠᱷᱮᱞᱚᱰᱸ
ᱟᱨᱦᱚ ᱧᱮᱞ ᱢᱮ
ᱵᱟᱨᱦᱮ ᱡᱚᱱᱚᱲ

ᱥᱚᱨᱠᱟᱨᱤ ᱣᱮᱵᱽᱥᱟᱭᱤᱴ

 ᱥᱤᱣᱩᱞ ᱢᱟᱦᱟᱱᱟᱜᱟᱨ ᱥᱟᱥᱚᱱᱤᱭᱟᱹ
 ᱥᱤᱣᱩᱞ ᱤᱱᱯᱷᱳᱨᱢᱮᱥᱟᱱ ᱟᱨ ᱡᱳᱜᱟᱡᱳᱜ

ᱴᱩᱨᱤᱡᱚᱢ
 i Tour Seoul – ᱥᱚᱨᱠᱟᱨᱤ ᱴᱩᱨᱤᱡᱚᱢ ᱣᱮᱵᱽᱥᱟᱭᱤᱴ 
 VisitSeoul – ᱥᱚᱨᱠᱟᱨᱤ ᱴᱩᱨᱤᱡᱚᱢ ᱣᱮᱵᱽᱥᱟᱭᱤᱴ ᱨᱮᱱᱟᱜ ᱤᱭᱩᱴᱤᱭᱩᱵ ᱪᱮᱱᱮᱞ
 ᱥᱤᱣᱩᱞ ᱴᱨᱮᱵᱷᱮᱞ ᱜᱟᱭᱤᱴ – ᱥᱤᱣᱩᱞ ᱨᱮ ᱫᱟᱲᱟᱱ ᱟᱨ ᱴᱩᱨᱤᱡᱚᱢ ᱨᱮᱱᱟᱜ ᱠᱟᱛᱷᱟ 

ᱢᱮᱯ
 ᱥᱤᱣᱩᱞ ᱢᱮᱯ ᱵᱨᱟᱣᱡᱟᱨ 
 ᱥᱤᱣᱩᱞ ᱦᱚᱨᱰᱟᱦᱟᱨ ᱢᱮᱯ

ᱪᱤᱛᱟᱹᱨ
 ᱥᱤᱣᱩᱞ ᱥᱱᱟᱯᱥᱚᱴ 
 ᱥᱤᱣᱩᱞ ᱨᱮᱱᱟᱜ ᱪᱤᱛᱟᱹᱨ
ᱥᱟᱹᱠᱷᱭᱟᱹᱛ